text: Майтай - Полымя. Тузін Гітоў. Слушны музычны партал
  КАТАЛЁГ ВЫКАНАЎЦАЎ / Майтай / Полымя
  7351 / 3
  Аснова песьня «Полымя» напісана яшчэ ў пачатку 2013 году. Але з-за таго, што у той час гурт «Майтай» працаваў над альбомам «Рассветы» ў музыкаў бракавала часу на тое, каб яе дарабіць. Канчаткова давялі да ладу твор у студзені 2014-га. Наведнікі Tuzin.fm пачуюць першымі беларускамоўны дэбют праекту Андрэя Дзяркова.
  Лідэр «Майтай» распавядае, што наважыўся на стварэньне песьні пасьля ўдзелу ў сьвяткаваньні 20-годзьдзя беларускамоўнай плыні гістарычнага факультэту БДУ, а таксама дзякуе за натхненьне Ўладзімеру Караткевічу — у той час якраз Андрэй прачытаў першыя два тамы са збору твораў пісьменьніка. «Мара стварыць песьню на роднай мове існавала ўжо даўно, але пасьля гэтых падзеяў яна нарэшце пераўтварылася ў рэальнасьць. Хутчэй за ўсё, проста надыйшоў патрэбны час. У чымсьці ў "Полымі" разьвіваюцца тыя думкі, якія былі закладзены ў альбоме "Рассветы" — пра духоўны пошук ды вечныя пытаньні жыцьця. Праз тое, што песьня гучыць на беларускай мове, у ёй зьяўляюцца некаторыя адметныя рысы, якія мяняюць сэнс. Калі б яна гучала па-расейску, гэтыя адметнасьці страціліся б», — кажа выканаўца.
  Трэба каб сьціхлі змрочныя думкі ў стомленым розуме,
  Майтай, Андрэй Дзяркоў, аўдыё-прэм'ера
  6661 / 0
  10505 / 5
  Як каму песьня Дзяркова? Ці цікавей выглядае "Майтай" па-беларуску? ("Майтай" па-расейску можна паслухаць тут http://experty.by/node/2316)